शुक्रवार को दबिश में ठिकाने पर केमिकल की खेप भी मिली थी। टैंकर चालक बता रहा है कि डिपो के आसपास और शनिचरा रोड पर तेल चोरी के ऐसे कई अड्डे हैं, जबकि दूसरे टैंकर एमपी ०७५८१७ का चालक मुलायम यादव पुलिस को बता चुका है कि उसने भी डिपो से भी तेल भरने के बाद भूपेन्द्र के अड्डे पर उतारा था। यह टैंकर पृथ्वीपुर निवासी तेल डीलर श्याम सिंह राठौर का है। पुलिस ने खंगाल तो पता चला है कि श्याम सिंह पर तेल की कालाबाजारी के कई आरोप हैं, लेकिन पुलिस और प्रशासन में पैठ होने की वजह से श्याम सिंह धड़ल्ले से कारोबार चला रहा है।